GiliGold/VAD_KnessetCorpus huggingface dataset:
ענת מימון: סעיף 262, היה בו דיון והוא לגבי גילאי 3-4, חינוך חובה.
ענת מימון: ההפחתה תהיה על פני שש שנים ולא על פני עשר שנים.
ענת מימון: זה הנוסח אליו הגיעה הוועדה לגבי הפחתה של שש שנים ולא עשר שנים.
ענת מימון: מדובר על דחיית חינוך חובה חינם לילדים מגילאי 3-4.
שי חרמש: יש סיכוי שהנכדים שלי ייהנו מזה.
שלי יחימוביץ': אין סיכוי.
רונית תירוש: בנושא הזה היה דיון בוועדת החינוך.
ענת מימון: אני לא יודעת על זה.
רונית תירוש: בוודאי שהיה.
רונית תירוש: הגיעו להסכמים.
ענת מימון: לגבי י"א-י"ב.
אמנון כהן: הסתייגויות.
ענת מימון: יש הסתייגות אחת של סיעות האופוזיציה: במקום "התשע"ט" יבוא "התש"ע", כלומר, שנת הלימודים הבאה.
שי חרמש: יש עוד הסתייגות.
ענת מימון: שהסעיף יימחק.
אמנון כהן: אנחנו לא נכנסים לדיון אלא מצביעים.
רונית תירוש: הם לא נותנים מענה.
ענת מימון: אפשר להצביע על הסעיף.
אמנון כהן: חברת הכנסת תירוש, מה את רוצה לומר?
רונית תירוש: עכשיו?
רונית תירוש: אחרי שהצבעתם?
אמנון כהן: אני אומר שאנחנו כרגע לא פותחים דיון.
אמנון כהן: סיימנו דיונים ארוכים מרתוניים.
רונית תירוש: תן לי להוסיף משהו.
אמנון כהן: לא כאן.
אמנון כהן: במליאה.
אמנון כהן: ההסתייגות עולה למליאה.
רונית תירוש: אדוני היושב-ראש, אני אולי לא מדייקת בשנים, אבל זאת פעם שמינית או חמישית שמביאים את זה לחוק ההסדרים ודוחים את זה שוב ושוב.
שלי יחימוביץ': פעם עשירית.
רונית תירוש: גילאי 3-4.
רונית תירוש: מצד אחד לא מכירים במס למטפלות ואז אומרים שאנחנו נפתח לכם מעונות, ניתן לכם גילאי שלוש, אבל זה סתם מס שפתיים כי הם לא עושים את זה.
רונית תירוש: תפעילו שיקול דעת.
רונית תירוש: יהיו לך נכדים בגיל הזה.
שי חרמש: כשיהיו לו נכדים, כבר יפעילו את זה.
אמנון כהן: סעיף מספר 262 עולה להצבעה כהצעת הוועדה.
שי חרמש: לא, קודם הסתייגות שלי.
ענת מימון: ההסתייגות שלך היא שהסעיף יימחק.
ענת מימון: אנחנו לא מצביעים על ההסתייגויות האלה אלא הן עולות למליאה.
שי חרמש: אני לא מבין למה.
אמנון כהן: היושב-ראש החליט על כך.
ענת מימון: זאת החלטה של היושב-ראש שהצבעה על הסעיף יימחק עולה ישר למליאה.
ענת מימון: מצביעים רק על הסעיף.
שי חרמש: בסדר, אז נבקש גם הצבעה אישית.
שי חרמש: אז בכלל יהיה מעניין.
אמנון כהן: אנחנו מצביעים על סעיף 262, כהצעת הוועדה, עם התיקונים ל-6 שנים.
אמנון כהן: ה צ ב ע ה סעיף 262 – אושר כהצעת הוועדה
אמנון כהן: נצביע על הרביזיה.
אמנון כהן: היושב-ראש הקבוע הגיע ואני מפנה את מקומי.
אמנון כהן: חבר הכנסת שב לנהל את הישיבה
רונית תירוש: אדוני היושב-ראש, תחריג את זה מכאן.
: רציתי להחריג את זה, אבל זה היה מאוחר מדיי.
רונית תירוש: כלום לא מאוחר.
: אי אפשר כבר להחריג.
רונית תירוש: אני ביקשתי רביזיה.
רונית תירוש: זה אפשר?
זאב אלקין: רביזיה, אפשר להצביע עליה.
רונית תירוש: תוציא את זה מחוק ההסדרים.
רונית תירוש: תן לזה דיון נפרד.
שי חרמש: הוא צוחק לך בפרצוף.
: רונית, תורידי, אין מה לעשות עם זה.
: זה מאוחר מדיי.
רונית תירוש: מה זה אין מה לעשות?
: את רוצה שאני אצביע על הרביזיה?
: הרוב יהיה נגד.
: אנחנו מצביעים על הרביזיה של חברת הכנסת רונית תירוש.
שי חרמש: צריך לצלם אתכם.
: אני מציע שכדי לסיים את הסעיף, קודם תצביע על תחילה.
: סעיף 268, תחילה.
: אין הסתייגויות.
: יש הסתייגות.
: הסתייגות של קבוצת קדימה שמציעה במקום "כ"ג בתמוז התשס"ט (ה-15 ביולי 2009), יבוא "1 בינואר 2016".
חיים אורון: תמחק.
: מחקתי.
: אנחנו מצביעים על סעיף 268, תחולה.
: סעיף 268 – אושר פה אחד אנחנו חוזרים לפרק של המים והביוב.
אמנון כהן: יש לי הסתייגויות.
חיים אורון: אני אימצתי את ההסתייגות שאמנון כהן רוצה להצביע עליה.
: קודם נצביע על ההסתייגות של אמנון כהן.
אמנון כהן: מה זאת ההסתייגות שלי?
אמנון כהן: אל תביך אותי בבקשה.
חיים אורון: לי יש הסתייגות של חבר הכנסת אמנון כהן שאני אימצתי אותה.
אמנון כהן: אל תעמיד אותי במצב לא נעים.
חיים אורון: אני אימצתי את ההסתייגות שלו ואני מבקש להצביע עליה.
: אני מחכה לאיתי.
: אולי יש עוד הסתייגויות.
אמנון כהן: הצבעתי על הכל.
אמנון כהן: אין הסתייגויות.
אמנון כהן: רציתי להצביע על החוק, אבל חיכיתי לך.
: ההסתייגות של חבר הכנסת חיים אורון שאימץ את ההסתייגות של חבר הכנסת אמנון כהן שהסיר את ההסתייגות שלו.
: למה הסרת?
אמנון כהן: מפאת לחץ מסיבי.
שי חרמש: מה ההסתייגות אומרת?
: אנחנו מצביעים על ההסתייגות של חבר הכנסת חיים אורון,.
אמנון כהן: אני לא יכול להצביע נגד.
אמנון כהן: אני מבקש רביזיה על ההסתייגות.
: על ההסתייגות יש רביזיה.
חיים אורון: אני מושך אותה.
אמנון כהן: אחרי הצבעה אתה לא יכול למשוך.
חיים אורון: אני יכול למשוך אחרי ההצבעה.
חיים אורון: היא שלי.
אמנון כהן: קח אותה ואני אעשה אתה מה שצריך לעשות.
אמנון כהן: אנחנו יודעים לעבוד.
: אנחנו מצביעים על פרק ל', מים וביוב.
: ה צ ב ע ה פרק ל' – אושר
חיים אורון: עידו, להסתייגות לגבי חיילים משוחררים – סעיף 257, 258 ו-261 - תוסיף גם את אופיר פינס.
: יש רביזיה של חבר הכנסת אמנון כהן על הפרק.
: אנחנו עוברים ל-פרק כ"ח, מסים, סעיפים 163, 164, החלה של החוק ותוכנית מס הכנסה שלילי באופן מדורג שתימשך גם בשנים 2009 ו-2010.
: בפרק של המסים יש שינויים מאוד משמעותיים.
שי חרמש: בעקבות מאבקה של מירי רגב.
שי חרמש: רק מירי יכולה.
: התוכנית היא שכל סעיף או כל קבוצת סעיפים שנוגעת לאותו נושא, היועצת המשפטית של הוועדה תאמר את הנוסח שהתקבל לאחר השינויים שנעשו על ידי ראש-הממשלה ושר האוצר וועדת הכספים.
שי חרמש: אין נייר מודפס?
: יש.
: מה שמחולק.
שלי יחימוביץ': אדוני, הערה לסדר.
שלי יחימוביץ': אני רוצה לציין לשבח את חברת הכנסת מירי רגב שעשתה עבודה מדהימה.
: אנחנו מצטרפים.
שלי יחימוביץ': היא הובילה מהלך.
שלי יחימוביץ': זה לא פשוט כי יש רגע שבו מקפלים אותך, אבל היא לא התקפלה, והרגע הזה היה רגע מכונן.
יעקב אדרי: אני חושב שאנחנו גורמים לה נזק במחמאות.
שלי יחימוביץ': לא נכון, לא.
שי חרמש: אני רוצה לשאת ברכה לרב עובדיה שבלעדיו זה לא היה קורה.
שלי יחימוביץ': אני רוצה לשבח את אנשי ש"ס כי בלעדיהם זה לא היה קורה.
שלי יחימוביץ': כאשר שומרים על עקרונות וערכים, גם מקבלים הישגים וזה הישג משמעותי שמהווה נחמה על הדברים הנוראיים שקורים.
אמנון כהן: אנחנו מברכים את מפלגת העבודה שברגע האחרון הצטרפה להתנגדות.
אמנון כהן: היא ראתה ש-ש"ס הולכת נחרצות והצטרפה למאבק.
שי חרמש: היושב-ראש, אני רוצה לברך את ש"ס שעלולים ללכת לבחירות עליו והם הימרו עד הסוף.
יעקב אדרי: בגלל כל המחמאות חבר הכנסת גפני שובר את הראש מה לעשות.
מירי רגב: הרב גפני הוביל את התהליך הזה כאן בוועדה.
שלי יחימוביץ': קחי את הקרדיט.
שלי יחימוביץ': מגיע לך.
: חברת הכנסת שלי יחימוביץ, אני מצטרף לדברים שאמרת אבל אני רוצה גם לומר שהדיונים בוועדה, היו כאלה שהיו מאוד סקפטיים כשהיו הדיונים בוועדה, דיונים משולבים להראות את התמונה הכוללת בנושא של המיסוי, ובסופו של דבר אני שמח ומצטרף לדברים שלך.
: סעיף 163 ו-164.
: יש שינויי נוסח?
ענת מימון: אין שינויי נוסח אבל אני רוצה לציין שבדיון בוועדה הוועדה ביקשה לדעת מה קורה עם מס הכנסה שלילי ביחס למה שמתקבל לגבי אורות לתעסוקה.
ענת מימון: אני רוצה לעדכן שממילא זה יהיה משנת 2011 ולכן זה לא משפיע על מס הכנסה שלילי.
שי חרמש: זאת דחייה בפריסה.
ענת מימון: שם תהיה דחייה בפריסה, ולכן אצלנו לא נוצרת בעיה כי בשנתיים הקרובות אנחנו ממשיכים במתכונת המצומצמת.
שי חרמש: על זה יש הסתייגויות.
: רגע, לפני ההסתייגויות.
: אין מעבר לעניין הזה שינויי נוסח.
ענת מימון: אין שינויי נוסח.
: מה ההסתייגויות?
ענת מימון: יש שתי הסתייגויות שהסעיפים יימחקו ואנחנו לא מצביעים עליהן.
: אנחנו מצביעים על סעיפים 163 ו-164 בפרק המסים, לגבי מס הכנסה שלילי, תחילת החוק – תוכנית מס הכנסה שלילי באופן מדורג תימשך גם בשנים 2009 ו-2010.
: תחולה ארצית של התוכנית מתוכננת רק החל משנת 2011.
: ה צ ב ע ה סעיפים 163 ו-164 – אושרו כהצעת הוועדה
שי חרמש: אתם מבינים על מה אתם מצביעים.
חיים אורון: מס הכנסה שלילי יהיה על 16 אלף משפחות ולא על מה שהבטיחו, בכל הארץ.
חיים אורון: על זה הצבעתם עכשיו.
שי חרמש: אין פריסה בכל הארץ והובטח שהיא תהיה.
שי חרמש: עצרתם את הפריסה הארצית.
: ביטול הטלת המס הוצבע, אבל יש רביזיה של אמנון כהן והשאלה אם אפשר להוריד אותה.
אמנון כהן: חכה.
אמנון כהן: תן לנו כלים להתמודד אחר כך.
: הסרת חסמי מס.
: אמנון כהן משאיר את הרביזיה ולכן אנחנו ממשיכים הלאה.
ענת מימון: לסעיף 165(2) פסקה (2), גם הייתה הצבעה.
: חבר הכנסת אמנון כהן, יש כאן סעיף של הסרת חסמי מס בשל המרת חוב וכולי.
: הסעיף הוצבע ויש רביזיה שלך.
: להשאיר אותה?
ענת מימון: פסקה (3) היא הטבות מס לישובים, סעיף 11.
ענת מימון: עשו שם התאמות של גובה ההטבות בהתאם להפחתת שיעורי המס.
ענת מימון: בסעיף אין שינוי אבל בהוראת השעה יש שינוי וכאשר נגיע אליה, נדבר על זה.
שי חרמש: אז מורידים או לא מורידים?
ענת מימון: לא מורידים.
ענת מימון: בהוראת הקבע לא נוגעים.
שי חרמש: לא עושים התאמה.
מיכל דויטש-הנר: כן עושים התאמה.
ענת מימון: הסתייגות של קבוצות האופוזיציה:
שי חרמש: לא אני כתבתי את ההסתייגות.
שי חרמש: לי אין עניין.
: אם כן, אין הסתייגות.
שי חרמש: היא ירדה לא כי היא לא חשובה אלא כי אין עניין ציבורי.
ענת מימון: סעיף 165(3), 166, 171(ג).
: אנחנו מצביעים על סעיף 165(3).
: ה צ ב ע ה סעיף 165(3) – אושר פה אחד כהצעת הוועדה
ענת מימון: סעיף 165(4), הנושא של תושב חוזר.
ענת מימון: גם הנושא הזה הוצג בוועדה ולא הוצבע עדיין.
מיכל דויטש-הנר: יש תיקונים בסעיף התחילה שלו.
מיכל דויטש-הנר: לגבי הסעיף הזה, בהוראה המהותית בפסקה (4), אין שינויים אבל בהוראת התחילה, לפי המלצת הוועדה, עשינו שינויים כדלקמן:
מיכל דויטש-הנר: התחייבנו להביא תקנות לאישורה של ועדת הכספים בתוך חצי שנה מיום פרסומו של החוק.
מיכל דויטש-הנר: ההוראה הכללית אומרת שההוראה הזו חלה רק על מי שהיה לעולה חדש או לתושב חוזר ותיק החל מ-1 בינואר 2008 ולגבי מי שהיה לעולה חדש או לתושב חוזר ותיק מה-1 בינואר 2007 ועד 31 בדצמבר 2007, התקנה המוצעת תחול עליו ובלבד שהוא ביצע את ההשקעות לפני עלייתו לישראל.
שי חרמש: אין מגבלה על גודל ההשקעה?
מיכל דויטש-הנר: זה אך ורק סעיף הסמכה לשר האוצר.
מיכל דויטש-הנר: שר האוצר יביא לאישורה של ועדת הכספים תקנות שיאמרו לגבי איזו השקעה יקבלו כמה שנות הארכה.
שי חרמש: זאת הרשאה כללית.
: ה צ ב ע ה סעיף 165(4) – אושר פה אחד
ענת מימון: הסעיפים הבאים – 165(5) ו-(6).
מיכל דויטש-הנר: נמחקו.
ענת מימון: זה הנושא של נקודות זיכוי לתואר.
: איפה נמחק?
רונית תירוש: הגיעו להסכם.
מיכל דויטש-הנר: פסקה (5) ו-(6) נמחקו.
שי חרמש: איזו ממשלה נהדרת.
שי חרמש: מילר, כל הכבוד.
: עם כל הכבוד, יש חברי כנסת שסידרו את זה.
: אנחנו הזענו, ירקנו דם, ובסוף אומרים לנו שהסעיפים נמחקו.
שי חרמש: אני לא יודע למה לא נותנים לי את הכבוד.
שי חרמש: זאת הייתה הסתייגות שלי.
שי חרמש: הרב גפני, זה מגיע לי כי זאת הסתייגות שלי.
שי חרמש: תגיד את זה.
: כל ההישגים של ועדת הכספים זה שי חרמש בגלל שיש לך הסתייגויות בכל הסעיפים.
: אני מבקש, היות שהחוק הגיע לכאן, אי אפשר למחוק את זה כך.
: אני מבקש שמי שנגד הסעיפים האלה, פסקה (5) ו-(6), ירים את ידו.
: שני הסעיפים נמחקו
ענת מימון: סעיף 171(ה) הוא התחולה של זה.
: מי נגד התחולה של הסעיף הזה?
: ה צ ב ע ה סעיף התחולה נמחק
: פסקות (8), (9) ו-(10) בסעיף 165.
מיכל דויטש-הנר: זה קשור לתיקון של הסעיף של העולים החדשים והתושבים החוזרים הוותיקים.
מיכל דויטש-הנר: אנחנו מתקנים גם את סעיפי פרק הנאמנויות שקשורים לסעיף הזה.
: אנחנו מצביעים על הסעיפים.
: ה צ ב ע ה סעיף 165 פסקאות (8), (9) ו-(10) – אושרו
: פסקה (11) בסעיף 165 היא הוראת הקבע לעניין רווחים לחלוקה.
: עוד מעט מיכל תסביר את זה שוב.
: סעיף 168 הוא הוראת השעה לגבי חלוקת דיבידנד בשנים 2009 ו-2010 לעניין סעיף 125ב לפקודה.
: כאן היו שינויים.
שי חרמש: גמרו לחלק מתנות לעשירים?
: הסתייגויות לסעיף 168.
: קבוצת מרצ, קדימה, חד"ש, בל"ד, רע"מ-תע"ל והאיחוד הלאומי מציעות שהסעיף יימחק.
: לחילופין, במקום "12 אחוזים" – שזה שיעור המס שרוצים להטיל על רווחים הראויים לחלוקה – יבוא "10 אחוזים".
חיים אורון: תמחק את זה.
שי חרמש: תמחק.
שי חרמש: זה על דעת האופוזיציה.
שלי יחימוביץ': איפה ההסתייגות שלי?
: בפסקה (1) במקום "1 בינואר 2010" יבוא "1 באוגוסט 2009", שזאת הקדמה.
שי חרמש: תוריד.
שי חרמש: להשאיר את ביטול הסעיף.
: להשאיר את ביטול הסעיף?
: הסעיף יימחק.
: בפסקה (3) במקום "2012" יבוא "2010".
: גם את זה להוריד?
שלי יחימוביץ': מה עם ההסתייגות שלי?
: איזו הסתייגות את רוצה?
שי חרמש: אני מודיע לקואליציה שזאת הטבה של מאות מיליוני שקלים.
שי חרמש: כל עם ישראל, את כל הרווחים, ישאב היום החוצה, הביתה, במס של 12 אחוזים.
שי חרמש: רבותיי, השתגעתם.
שי חרמש: אתם לא נורמלים.
שי חרמש: אתם לא מבינים על מה מדובר.
שי חרמש: רבתם על מע"מ, אבל כאן יש יותר ממע"מ.
שי חרמש: יש כאן אנשים שצברו רווחים בחברות ושואבים הכל החוצה במחירי מציאה.
שי חרמש: אתם לא מבינים מה כתוב כאן.
שי חרמש: תקראו מה כתוב כאן.
שי חרמש: השתגעתם.
שי חרמש: אין כסף למדינה ומחלקים מתנות.
שי חרמש: אל תדאג, לא למצביעי ש"ס, להם אין חברות עם רווחים.
שלי יחימוביץ': אלה בעלי חברות שמושכים דיבידנדים.
שלי יחימוביץ': בשנה הזאת הם מקבלים הנחה.
אמנון כהן: איזה דיבידנדים ימשכו השנה?
אמנון כהן: כולם מפסידים כסף.
שי חרמש: לא, דיבידנד צבור.
שי חרמש: זה הסעיף הכי שערורייתי שהיה כאן הבוקר.
שי חרמש: כל דבר בלעתי, אבל זה טירוף.
שי חרמש: המדינה חסרה כסף ועושים מכירת חיסול.
שי חרמש: יש גבול לשיגעון.
שי חרמש: השתגעתם, אבל יש גבול לשיגעון.
: אתה היית בדיון על הסעיף הזה?
שי חרמש: אני לא צריך את הדיון.
שי חרמש: אני קורא את החומר ואני לא אידיוט.
שי חרמש: אתם בכלל מבינים מה זה אומר?
שי חרמש: אלה מאות מיליוני שקלים שנותנים מתנה.
: חבר הכנסת שי חרמש, אם אתה אומר כדי לדחות את העניין, זה בסדר.
שלי יחימוביץ': אני מבקשת רביזיה.
: אם מדובר לגופו של עניין, היה דיון בוועדה.
אמנון כהן: דיון מעמיק.
: השאלות שלך נשאלו וההסבר היה שדרך זה המדינה רוצה למשוך כסף.
שי חרמש: במזומן, במחיר חצי מחיר.
: זאת הסיבה.
: הסבירה את זה רשות המסים.
: זאת הסיבה שרוצים למשוך כסף.
: זאת הסיבה לחוק הזה.
שי חרמש: בחצי מתנה.
ענת מימון: אני מקריאה את ההסתייגות של חבר הכנסת חיים חיים אורון:
ענת מימון: יימחק הסעיף המטורף הזה שמפזר מאות מיליונים למי שיש להם.
שי חרמש: גם לי יש הסתייגות.
: אנחנו מצביעים על ההסתייגות של חבר הכנסת חיים אורון, גם לאחר ההסבר שלי.
שי חרמש: יש הסתייגות שלי, לבטל את זה בלי מטורף.
: ה צ ב ע ה הסעיפים אושרו
ענת מימון: סעיף 165(12), הוראת הקבע לגבי שיעור המס על יחידים.
שי חרמש: מתנה במאות מיליוני שקלים.
שלי יחימוביץ': לא עכשיו.
: את רוצה להשאיר את הרביזיה?
: תשאירי את הרביזיה.
: יהיה לאמנון כהן עוד כוח מהרביזיה שלך.
ענת מימון: סעיף 165(12), שיעורי המס על יחידים.
ענת מימון: מה שאתם רואים לפניכם זאת הוראת הקבע של שיעורי המס שיהיו בשנת 2016, בשיעורים של 2016 לא היה שינוי.
ענת מימון: את השינויים תראו בהמשך בהוראות השעה.
ענת מימון: כלומר, השיעורים עכשיו הם כמו בכחול.
שי חרמש: אין לי את הנייר המתוקן.
: צריך להיות לך נוסח לוועדת הכספים מהיום, מספר 2.
: אם אין לך, נדאג שיהיה לך.
שי חרמש: אני לא יכול להצביע נגד דבר שלא קראתי.
מיכל דויטש-הנר: זה אותו הדבר כמו בכחול.
ענת מימון: אני שוב מציינת שמדובר כאן על נוסח שלא שונה.
ענת מימון: השינויים הם בהמשך ואנחנו נגיע אליהם.
ענת מימון: לנוסח הזה יש הסתייגויות.
: מי בעד ההסתייגות?
שי חרמש: מי שלא הצליח לקבל בדיבידנד, יקבל מס הכנסה.
ענת מימון: יש עוד הסתייגות לגבי כל שינויי השיעורים.
: את זה אפשר להעלות למעלה.
ענת מימון: במקום "24" יבוא "23 אחוזים".
שי חרמש: זה מס חברות?
ענת מימון: לא, שיעור מס יחידים.
שי חרמש: מה זה מס יחידים 23?
: את זה אתה כתבת.
שי חרמש: אני לא כתבתי את השטויות האלה.
: מה זה לא?
: זה קדימה.
שי חרמש: אני לא חתום על קדימה.
: אתה לא בקדימה?
שי חרמש: אני שחקן יחיד כאן.
שי חרמש: אני לא קדימה.
: תמחקי את ההסתייגות.
: אנחנו מצביעים על סעיף 165(12).
: ה צ ב ע ה סעיף 165(12) – אושר כהצעת הוועדה
ענת מימון: סעיף 165(13), שיעור מס חברות.
ענת מימון: זה שיעור הקבע שיהיה בשנת 2016 והוא הופך להיות 18 אחוזים.
ענת מימון: אין כאן שינוי עדיין.
מיכל דויטש-הנר: להבדיל מהכחול שמונח בפני חברי הוועדה שה-18 אחוזים מס חברות היה צריך להתחיל בשנת 2015, כאן מוצע שה-18 אחוזים יתחילו בשנת 2016.
שי חרמש: נהדר.
שי חרמש: כל הכבוד לממשלה.
: אין, הם מחקו את ההסתייגויות מפני שהם עכשיו בעד.
ענת מימון: יש הסתייגות אחת שאומרת שעל החברות הרווחיות בעשירון העליון יוטל מס צריכה בשיעור של 10 אחוזים.
חיים אורון: הם דוחים בשנה, אבל זה 18 אחוזים.
: אתם בעד ההסתייגות הזאת?
חיים אורון: איזו הסתייגות?
ענת מימון: על החברות הרווחיות בעשירון העליון והמאיון העליון יוטל מס צריכה של 10 אחוזים.
חיים אורון: תורידי.
ענת מימון: יש עוד הסתייגות, במקום "18 אחוזים", יהיה "22 אחוזים".
: אנחנו מצביעים על הסעיף.
: ה צ ב ע ה סעיף 165(13) – אושר כהצעת הוועדה
ענת מימון: סעיף 165(14) ו-(16).
ענת מימון: אלה הסעיפים של המידע מהביטוח הלאומי.
ענת מימון: אלה סעיפים שהוצבעו בוועדה ויש עליהם רביזיה של חבר הכנסת אמנון כהן.
אמנון כהן: תמשיך להישאר הרביזיה.
ענת מימון: יש הסתייגות שהגיעה אחרי ההצבעה, אבל אנחנו לא מעלים אותה כי היא הייתה אחרי ההצבעה.
ענת מימון: סעיף 165(17), סעיף שמדבר על הגשת טופס 6111 באופן מקוון.
ענת מימון: זה סעיף שגם נדון והוצבע ויש עליו רביזיה.
: יש כאן שלושה סעיפים כאשר מדובר על דיווח מקוון.
: יש אנשים שמסיבות שונות, שהמנהל של רשות המסים יגיע למסקנה שהם באמת לא יכולים להעביר את הדיווח באופן מקוון אלא שהמידע או הדיווח יוגשו באמצעי מגנטי.
שי חרמש: מנהל יהיה רשאי לפטור.
: המנהל רשאי.
מיכל דויטש-הנר: יש לך הסמכה, אבל ההסמכה היא בשל סכום מחזור עסקאותיו.
: אני מבקש שלמנהל תהיה סמכות לגבי מי שלא משתמש באינטרנט.
אמנון כהן: יש אנשים שמבחינה הלכתית לא משתמשים באינטרנט.
: אם אתם לא רוצים, לא יעבור הסעיף הזה.
מיכל דויטש-הנר: אי אפשר.
: אז לא יעבור הסעיף.
: אני נותן לך את הסמכות.
בועז סופר: אדוני היושב-ראש, יכול המשתמש לגשת לרואה חשבון או ליועץ מס.
: הבנתי, אבל אני רוצה לתת סמכות למנהל, הכל על פי שיקול דעתו.
: הרי כאשר אתה עובר למהפכה כזאת בחקיקה, אלה לא רובוטים.
בועז סופר: הדבר היחידי שאפשר לעשות הוא לאפשר למישהו ולעשות גם במשרד שלנו.
: אני לא מבקש את ההסבר שלך.
: עם כל הכבוד, אנחנו ניהלנו דיונים על העניין הזה, ישבנו גם עם זאב אלקין, ואני לא מבקש לעשות שום מהפיכה.
: אתה רוצה שאני אעביר כאן חוק, שאני אצביע בעדו, ואתה לא נותן אפילו אפשרות למנהל לשקול.
יהודה נסרדישי: הרב גפני, אתה מרוקן את הצעת החוק מתוכן.
יהודה נסרדישי: כל אחד יאמר לי שאין לו אינטרנט.
: אל תיתן לו.
: אני פשוט לא מבין.
אמנון כהן: יש לך סמכות.
מיכל דויטש-הנר: אבל צריך לגדר.
יהודה נסרדישי: צריך לגדר את הסמכות הזאת.
יהודה נסרדישי: זה לא יכול להיות חופשי.
אמנון כהן: תמצאו ניסוח משפטי שיענה על הצרכים.
יהודה נסרדישי: הרב גפני, אני מתחייב לפתוח עמדת אינטרנט.
יהודה נסרדישי: אני אשים להם עמדה במשרד.
: אתה נותן סמכות למנהל לגבי כל מי שאין לו אינטרנט.
יהודה נסרדישי: אני מוכן לתת לו עמדה במשרד שיבוא וישדר את זה.
ענת מימון: בוא ננסה להגדיר את הסמכות.
ענת מימון: באיזה מצבים אתם מוכנים?
בועז סופר: אנחנו מציעים – ולא איכפת לנו לעגן את זה – לאפשר לכל אחד שלא רוצה להשתמש באינטרנט ולא רוצה ללכת ליועץ מס, לבוא אלי למשרד.
יהודה נסרדישי: לכל פקיד שומה.
מיכל דויטש-הנר: יש לנו קבלת קהל.
בועז סופר: אין לי בעיה גם לעגן את זה ואין לי בעיה להתחייב לוועדה.
: מי שלא משתמש באינטרנט?
יהודה נסרדישי: אין בעיה.
יהודה נסרדישי: שיבוא למשרד.
: הוא לא רוצה לבוא למשרד.
מיכל דויטש-הנר: אז איך הוא יעשה את זה?
: אני לא מבין מה מפריע לכם להכניס את זה בסעיף.
מיכל דויטש-הנר: תנו לנו שלוש דקות.
: תחשבו על פתרון.
: אפשר לעבור בינתיים לסעיף הבא.
: סעיף 172(1)(א).
ענת מימון: סעיף 166.
ענת מימון: הוראות שעה לגבי הטבות מס לישובים.
ענת מימון: זאת התאמת ההטבות שנותנים להם לגובה שיעורי המס.
מיכל דויטש-הנר: בסעיף הקודם הצבעתם על הוראת השעה לגבי שיעורי הזיכוי לפי סעיף 11 לפקודה.
מיכל דויטש-הנר: אמרנו שלגבי השנים, שיעורי הזיכוי החל משנת 2016 אינם משתנים ביחס לכחול והייתה כאן הצבעה בעד.
מיכל דויטש-הנר: עכשיו אנחנו מדברים על הוראות השעה של שיעורי הזיכוי לפי סעיף 11.
מיכל דויטש-הנר: בכחול יש הוראות שעה של 2012-2013 והוראת שעה לגבי 2014 ו-2015.
מיכל דויטש-הנר: לאור העובדה שתכף נגיע להוראת השעה לגבי שיעורי המס שיחולו על יחידים ששינינו אותם לאור זה שנגיע לסעיפי מע"מ על פירות וירקות ותיירות נכנסת, אנחנו שינינו את שיעור הזיכוי לפי סעיף 11 כך שבשנים 2012-2013 לגבי ישובים ששיעור הזיכוי בהם הוא 25 אחוזים, לא נפחית את שיעור הזיכוי ל-23 אלא ל-24 אחוזים מהטעם שבאותם שנים שיעורי המס, העלינו במעט את ההפחתות.
מיכל דויטש-הנר: לכן אנחנו הרי התחייבנו בפני הוועדה, וגם בדברי ההסבר של הכחול וגם כאשר הקראנו את זה בפעם הקודמת, שאנחנו משמרים את גובה ההטבות שלפי סעיף 11 ואנחנו לא רוצים לפגוע בהיקף ההטבות ובגובה ההטבות שניתנות מכוחו של סעיף 11 אבל אנחנו לא רוצים להגדיל אותן.
מיכל דויטש-הנר: לכן אנחנו מבקשים שבסעיף 166(א)(2) ובסעיף 166(א)(3)(א), במקום "25 אחוזים" יקראו "24 אחוזים".
שי חרמש: אתם ממשיכים לחלק מתנות?
ענת מימון: לסעיף הזה יש שתי הסתייגויות.
ענת מימון: במקום "12 אחוזים" יבוא "11 אחוזים".
ענת מימון: במקום "23 אחוזים" – שהיום זה 24 אחוזים – יבוא "21 אחוזים".
מיכל דויטש-הנר: אם אתם מציעים פחות, אתם פוגעים בתושבי הישובים.
: חבר הכנסת אורון, למחוק את ההסתייגות הלא נורמלית הזאת?
ענת מימון: לגבי הפחתות מס.
ענת מימון: אתם בעצם פוגעים בישובים.
חיים אורון: עם כל הכבוד, מה שכתוב בהסתייגויות שלא חתמתי עליהן, אני לא שם.
: ההסתייגות נמחקה.
שי חרמש: גם אני לא כתבתי אותה.
ענת מימון: אפשר להצביע על סעיף 166(א).
: ה צ ב ע ה סעיף 166(א) – אושר כהצעת הוועדה
ענת מימון: אפשר להצביע על סעיף 166 כולו.
: אנחנו מצביעים על סעיף 166 כולו.
: ה צ ב ע ה סעיף 166 – אושר כהצעת הוועדה
ענת מימון: סעיף 167 זה סעיף שכולל הוראות שעה לשנים 2010 עד 2015 לעניין שיעור המס על יחידים.
ענת מימון: זה הסעיף שהיה בו את השינוי לגבי שיעורי המס.
מיכל דויטש-הנר: כאשר בכחול היו שיעורי מס לגבי יחידים, הוראות שעה, מ-2011 עד 2015.
מיכל דויטש-הנר: בכחול בעצם אמרנו, וכך גם בדיון הקודם, שמתווה הפחתות המס שנעשה במסגרת תיקון 147 לפקודה וחוקק ב-2005, נשאר בתוקף ואנחנו מתחילים להפחית מ-2011.
מיכל דויטש-הנר: לאור הסעיפים הבאים שנגיע אליהם, שנמחקו, אנחנו מתחילים את הפחתות המס אמנם ב-2010, אבל במתווה שונה מהחוק שהיה קיים בתיקון 147.
אמנון כהן: זה בגלל שאמנון כהן שם הסתייגות ופחדתם שזה יעבור.
מיכל דויטש-הנר: כבודו, אנחנו רוצים להקריא את הנוסח כי זה סעיף חדש.
מיכל דויטש-הנר: לגבי שנת המס 2010 יקראו את סעיף 121 לפקודה כך: 121.
מיכל דויטש-הנר: שיעור המס ליחיד לגבי שנת המס 2010 – (1) (א) המס על יחיד לשנת המס 2010 יהיה כלהלן: (1) על כל שקל חדש מ-147 אלף השקלים החדשים הראשונים – 30 אחוזים.
מיכל דויטש-הנר: (2) על כל שקל חדש מ-147,001 שקלים חדשים עד 454,680 שקלים חדשים – 33 אחוזים.
מיכל דויטש-הנר: (3) על כל שקל חדש נוסף, 45 אחוזים.
מיכל דויטש-הנר: (1) על כל שקל חדש מ-55,080 השקלים החדשים הראשונים – 10 אחוזים.
מיכל דויטש-הנר: (2) על כל שקל חדש מ-55,081 שקלים חדשים עד 97,920 שקלים חדשים – 14 אחוזים.
מיכל דויטש-הנר: (3) על כל שקל חדש מ-97,921 שקלים חדשים עד 147 אלף שקלים חדשים – 23 אחוזים.
מיכל דויטש-הנר: (4) על כל שקל חדש מ-147,001 שקלים חדשים עד 211 אלף שקלים חדשים – 30 אחוזים.
: פסקה (1), רק השינוי בסכומים ולא להקריא מעבר לזה כלום.
מיכל דויטש-הנר: בסעיף קטן (ב) ביחס לכחול, מתווה המס שמוצע ב-2011 הוא בעצם שונה ממה שהוצע בכחול והוא זהה למתווה של 2010 בשינויי מדרגות, כך שבהכנסות שאינן מיגיעה אישית, 30 אחוזים, במקום 27 אחוזים כמוצע בכחול, 33 אחוזים במקום 32 אחוזים כמוצע בכחול, ו-45 אחוזים במקום 44 אחוזים כמוצע בכחול.
מיכל דויטש-הנר: לגבי הכנסות מיגיעה אישית ולגבי הכנסות של יחיד שמלאו לו 60 שנים, במקום 20 אחוזים, 23 אחוזים.
מיכל דויטש-הנר: במקום 27 אחוזים, 30 אחוזים.
מיכל דויטש-הנר: לגבי 2012, לגבי הכנסות שאינן מיגיעה אישית, להבדיל מהכחול בו הצענו 26 אחוזים, אנחנו מציעים 29 אחוזים.
מיכל דויטש-הנר: במקום 31 אחוזים, 32 אחוזים ובמקום 43 אחוזים, 44 אחוזים.
מיכל דויטש-הנר: לגבי הכנסות מיגיעה אישית והכנסות של מי שמלאו לו 60 שנים, במקום 19 אחוזים, 21 אחוזים.
מיכל דויטש-הנר: במקום 26 אחוזים, 29 אחוזים.
מיכל דויטש-הנר: לגבי שנת 2013, לגבי הכנסה שאינה מיגיעה אישית, במקום 25 אחוזים, אנחנו מציעים 28 אחוזים.
מיכל דויטש-הנר: במקום 30 אחוזים, אנחנו מציעים 31 אחוזים, ובמקום 42 אחוזים, אנחנו מציעים 43 אחוזים.
מיכל דויטש-הנר: לגבי הכנסה חייבת מיגיעה אישית והכנסה חייבת של יחיד שמלאו לו 60 שנים, במקום 18 אחוזים, אנחנו מציעים 20 אחוזים.
מיכל דויטש-הנר: במקום 25 אחוזים, 28 אחוזים.
מיכל דויטש-הנר: לגבי שנת 2014, לגבי הכנסה שלא מיגיעה אישית, במקום 24 אחוזים, אנחנו מציעים 27 אחוזים.
מיכל דויטש-הנר: במקום 29 אחוזים, 30 אחוזים ובמקום 41 אחוזים, 42 אחוזים.
מיכל דויטש-הנר: לגבי הכנסה חייבת מיגיעה אישית והכנסה של מי שמלאו לו 60 שנים, במקום 18 אחוזים, אנחנו מציעים 19 אחוזים.
מיכל דויטש-הנר: במקום 24 אחוזים, 27 אחוזים.
מיכל דויטש-הנר: לגבי שנת המס 2015, לגבי הכנסה שלא מיגיעה אישית, במקום 24 אחוזים, 26 אחוזים.
מיכל דויטש-הנר: במקום 28 אחוזים, 29 אחוזים.
מיכל דויטש-הנר: במקום 40 אחוזים, 41 אחוזים.
מיכל דויטש-הנר: לגבי הכנסה מיגיעה אישית ולגבי הכנסה של יחיד שמלאו לו 60 שנים, במקום 24 אחוזים, אנחנו מציעים 26 אחוזים, כאשר אני מזכירה שלגבי 2016 ואילך אין שינוי ביחס למה שהוצע בכחול.
ענת מימון: יש הסתייגות אחת – השאלה אם אתם עדיין עומדים עליה – לגבי הפחתת המסים הישירים שמביאה להפסד הכנסות.
ענת מימון: ההסתייגות היא של כל סיעות האופוזיציה ואומרת:
שי חרמש: לי אין הסתייגות לסעיף 167.
חיים אורון: אני מבקש בכל הסעיפים בכל השנים לעצור את ההורדות בין 240 ל-454.
חיים אורון: זאת אומרת, בשיעורים הגבוהים.
ענת מימון: לקחת את השיעורים של 2009 ולהמשיך אותם.
חיים אורון: לא, בשיעורים הגבוהים לעצור את ההורדות.
ענת מימון: להצמיד אותם לשיעורים כיום.
חיים אורון: לעשות את ההורדות עד השיעור שמופיע בדרך כלל ב-121(2).
חיים אורון: זאת אומרת, בשלושת המדרגות הנמוכות לתת הורדות ובשתי המדרגות הגבוהות להשאיר את זה גבוה.
שלי יחימוביץ': גם אני רוצה להוסיף הסתייגות.
שלי יחימוביץ': אני רוצה להקפיא את הרפורמה במס עד לשנת 2016.
שי חרמש: זה גורף על הכל.
ענת מימון: ליחידים, נכון?
שלי יחימוביץ': ליחידים.
שי חרמש: אחר כך נגיע גם לחברות.
ענת מימון: יש לי הסתייגות נוספת של חבר הכנסת אמנון כהן.
: קודם נצביע על ההסתייגות של חיים אורון.
: ה צ ב ע ה בעד – 6 נגד – 8
: אנחנו מצביעים על ההסתייגות של חברת הכנסת שלי יחימוביץ.
ענת מימון: יש עוד הסתייגות של חבר הכנסת אמנון כהן.
אמנון כהן: בעקבות זה שהממשלה באה להבנות וההסתייגות עשתה את שלה, אני חושב שאנחנו צריכים להסיר אותה.
ענת מימון: אפשר להצביע על סעיף 167.
: אנחנו מצביעים על סעיף 167.
: ה צ ב ע ה סעיף 167 – אושר כהצעת הוועדה
ענת מימון: על סעיף 168 הצבענו.
ענת מימון: סעיף 169, מס חברות.
מיכל דויטש-הנר: נוסח שמופיע בפני חברי הוועדה, כמו שציינו קודם, 18 אחוזים שקראנו את סעיף הקבע של מס חברות יתחיל מ-2016 ולא מ-2015 כמוצע בכחול.
מיכל דויטש-הנר: לכן הוראות השעה שמצוינות כאן הן החל מ-2011 עד 2015 ולהבדיל מהמוצע בכחול הפחתות מס חברות שהוצעו שם לגבי שנות המס 2009 ו-2010, אינן כאן.
מיכל דויטש-הנר: אנחנו מתחילים להפחית מס חברות רק מ-2011.
מיכל דויטש-הנר: רוצה לומר ששיעור מס החברות ב-2009 הוא 26, שיעור מס החברות ב-2010 הוא 25, ושיעור מס החברות ב-2011 הוא 24.
מיכל דויטש-הנר: זה כבר בנוסח שבפניכם.
: זאת אומרת שאנחנו מדברים על הפחתה כפולה של העניין.
אמנון כהן: להפך, חצי.